MAKRO บวก 2% โบรกแนะเก็งกำไรเป้า “คอนเซนซัส” 40.50 บ. จับตากำไรปี 66 โตแกร่ง
MAKRO บวก 2% โบรกคาดแนวโน้มกำไรสุทธิปี 66 โต 60% แตะ 12.8 พันล้านบาท ยังคงมองว่าธุรกิจค้าปลีกเอง SSSG สาขาเดิม จะเริ่มกลับมาเห็นเป็นบวกได้ตั้งแต่ในไตรมาส 1/66 ยังคงแนะซื้อเก็งกำไร โดยราคาเป้าหมาย IAA Consensus อยู่ที่ 40.50 บาท
MAKRO บวก 2% โบรกคาดแนวโน้มกำไรสุทธิปี 66 โต 60% แตะ 12.8 พันล้านบาท ยังคงมองว่าธุรกิจค้าปลีกเอง SSSG สาขาเดิม จะเริ่มกลับมาเห็นเป็นบวกได้ตั้งแต่ในไตรมาส 1/66 ยังคงแนะซื้อเก็งกำไร โดยราคาเป้าหมาย IAA Consensus อยู่ที่ 40.50 บาท
4 ม.ค. 2566

ผู้สื่อข่าวรายงานว่า วันนี้ (4 ม.ค.66) ราคาหุ้น บริษัท สยามแม็คโคร จำกัด (มหาชน) หรือ MAKRO ณ เวลา 10:31 น. อยู่ที่ระดับ 41.50 บาท บวก 1.00 บาท หรือ 2.47% สูงสุดที่ระดับ 41.75 บาท ต่ำสุดที่ระดับ 40.75 บาท ด้วยมูลค่าการซื้อขาย 465.40 ล้านบาท

บล.คิงส์ฟอร์ด ระบุในบทวิเคราะห์วันนี้ (4 ม.ค.66) มองว่าแนวโน้มผลประกอบการไตรมาส 4/65 ของ MAKRO จะฟื้นตัวจากไตรมาสก่อนหน้า เนื่องจากเป็นไฮซีซั่นของการจับจ่ายใช้สอย การท่องเที่ยว และได้ประโยชน์จากรัฐออกมาตรการกระตุ้นเศรษฐกิจท้ายปี ส่งผลบวกต่อ SSSG กลับมาเติบโตของ MAKRO
ขณะที่ในปี 66 จะเห็นโมเมนตัมการเติบโตต่อเนื่องจากผลของการ Synergy ธุรกิจที่ซื้อเข้ามา ค่าใช้จ่าย SG&amp;A ลดลง และแผนในการปรับโครงสร้างหนี้ โดยยังคงประเมิน MAKRO (ซื้อเก็งกำไร / ราคาเป้าหมาย IAA Consensus 40.50 บาท)
นอกจากนี้ บล.ดาโอ (ประเทศไทย) ระบุในบทวิเคราะห์ (22 ธ.ค.65) คาดแนวโน้มกำไรสุทธิปี 2566 อยู่ที่ 12.8 พันล้านบาท โต 60% ยังคงมองว่าธุรกิจ retail เอง SSSG จะเริ่มกลับมาเห็นเป็นบวกได้ตั้งแต่ในไตรมาส 1/2566 แม้มองว่า topline จะยังฟื้นตัวต่อได้ แต่ยังคงคาดค่าใช้จ่ายต่างๆ ของทั้งสองธุรกิจ จะยังเป็นตัวกดดันผลการดำเนินงานตั้งแต่ไตรมาส 4/2565-1/2566
ทั้งนี้ New format stores จะช่วยหนุน GPM ให้ขยายตัวดีขึ้น โดยปัจจุบันงวด 9 เดือนปี 2565 GPM ของธุรกิจค้าปลีกอยู่ที่ 18.6% (consolidated 9M22 GPM อยู่ที่ 14.1%) จากรายได้ค่าเช่าที่สูงขึ้นและ synergy ร่วมกับบริษัทในเครือเองทำให้มีต้นทุนที่ถูกลง โดยมองว่า Hypermarket format ใหม่จะมี GPM มากกว่าแบบเดิมราว 1.5%